Návrh

**NARIADENIE VLÁDY**

**Slovenskej republiky**

z ...............2019,

**ktorým sa mení a dopĺňa nariadenie vlády Slovenskej republiky č. 356/2006 Z. z. o ochrane zdravia zamestnancov pred rizikami súvisiacimi s expozíciou karcinogénnym a mutagénnym faktorom pri práci v znení neskorších predpisov**

Vláda Slovenskej republiky podľa § 2 ods. 1 písm. e) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky nariaďuje:

Čl. I

Nariadenie vlády Slovenskej republiky č. 356/2006 Z. z. o ochrane zdravia zamestnancov pred rizikami súvisiacimi s expozíciou karcinogénnym a mutagénnym faktorom pri práci v znení nariadenia vlády Slovenskej republiky č. 301/2007 Z. z. a nariadenia vlády Slovenskej republiky č. 83/2015 Z. z. sa mení a dopĺňa takto:

1. V § 3 ods. 1 sa za slovo „zamestnancov“ vkladajú slová „podľa osobitného predpisu5a)“.

Poznámka pod čiarou k odkazu 5a znie:

„5a) § 4 nariadenia vlády Slovenskej republiky č. 355/2006 Z. z. v znení neskorších predpisov“.

1. V § 3 ods. 2 druhej vete sa za slovo „pravidelne“ vkladajú slová „podľa osobitného predpisu5b)“.

Poznámka pod čiarou k odkazu 5b znie:

„5b) § 30 ods. 1 písm. c) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov“.

1. Poznámky pod čiarou k odkazom 10 a 11 znejú:

„10) § 13 ods. 4 písm. i) zákona č. 355/2007 Z. z. v znení neskorších predpisov.

11) § 13 ods. 5 zákona č. 355/2007 Z. z. v znení neskorších predpisov.“.

1. V § 6 ods. 2 písm. d) sa na konci pripájajú tieto slová: „podľa osobitného predpisu 11a)“.

Poznámka pod čiarou k odkazu 11a znie:

„11a) § 11 nariadenia vlády Slovenskej republiky č. 355/2006 Z. z. v znení neskorších predpisov“.

1. V § 6 ods. 3 sa slová „prevádzkovom poriadku“ nahrádzajú slovami „posudku o riziku podľa § 3 ods. 1“ a tretia veta sa vypúšťa.
2. V § 9 posledná veta znie: „Vymedzenie kontrolovaného pásma zabezpečuje zamestnávateľ.“
3. V § 12 sa za odsek 5 vkladá nový odsek 6, ktorý znie:

„(6) Zamestnávateľ je povinný preukázateľne informovať zamestnanca pred skončením pracovnoprávneho vzťahu alebo obdobného pracovného vzťahu o zabezpečení zdravotného dohľadu vykonaním lekárskej preventívnej prehliadky vo vzťahu k práci po ukončení expozície karcinogénom alebo mutagénom z dôvodu neskorých následkov na zdravie.“.

Doterajší odsek 6 sa označuje ako odsek 7.

1. V § 13 odsek 1 znie:

„(1) Zamestnávateľ je povinný zabezpečiť primeraný zdravotný dohľad pre zamestnancov pri práci, pri ktorej dochádza k expozícii karcinogénom alebo mutagénom, ak na základe posúdenia rizík podľa § 3 zistí špecifické riziko pre ich zdravie a bezpečnosť; súčasťou zdravotného dohľadu sú cielené lekárske preventívne prehliadky vo vzťahu k práci. Zdravotný dohľad zabezpečením lekárskych preventívnych prehliadok vo vzťahu k práci pokračuje aj po ukončení expozície zamestnanca karcinogénom alebo mutagénom z dôvodu neskorých následkov na zdravie, ak to zamestnávateľovi nariadi orgán verejného zdravotníctva alebo navrhne lekár vykonávajúci zdravotný dohľad.“.

1. V § 13 ods. 4 druhej vete sa za slovo „prehliadky“ vkladajú slová „vo vzťahu k práci“.
2. V § 13 ods. 11 sa za slovo „mutagénom“ vkladajú slová „pri práci“.
3. Poznámka pod čiarou k odkazu 16 znie:

„16) § 31a ods. 12 písm. c) a § 31b ods. 1 písm. d) zákona č. 355/2007 Z. z. v znení zákona č. 204/2014 Z. z.“.

1. Za § 13 sa vkladajú § 13a a 13b vrátane nadpisu, ktoré znejú:

„13a

Správa o praktickom uplatňovaní tohto nariadenia vlády sa zasiela Európskej komisii každých päť rokov.

§13b

Prechodné ustanovenia k úpravám účinným od 1. mája 2019

1. V období od 1. mája 2019 do 17. januára 2025 platia technické smerné hodnoty plynov, pár a aerosólov s karcinogénnymi a mutagénnymi účinkami v pracovnom ovzduší uvedené v prílohe č. 2 tabuľke č. 2 prvom bode.
2. V období od 1. mája 2019 do 17. januára 2023 platí technická smerná hodnota plynov, pár a aerosólov s karcinogénnymi a mutagénnymi účinkami v pracovnom ovzduší uvedená v prílohe č. 2 tabuľke č. 2 druhom bode.“.
3. Príloha č. 1 sa dopĺňa siedmym bodom, ktorý znie:

„7. Práca, pri ktorej dochádza k expozícii respirabilnému prachu kryštalického oxidu kremičitého, ktorý vznikol pracovným procesom.“.

1. Príloha č. 2 vrátane nadpisu znie:

„Príloha č. 2

k nariadeniu vlády č. 356/2006 Z. z.

**TECHNICKÉ SMERNÉ HODNOTY PLYNOV, PÁR A AEROSÓLOV S KARCINOGÉNNYMI A MUTAGÉNNYMI ÚČINKAMI V PRACOVNOM OVZDUŠÍ**

Tabuľka č. 1

| **P**  **o**  **r.**  **č.** | **Chemická látka** | **EINECS1)** | CAS2) | **TSH3)** | | **Kate-**  **gória**  **karcino- génov6)** | **Kate-**  **gória muta- génov7)** | | **Poznámka** |
| --- | --- | --- | --- | --- | --- | --- | --- | --- | --- |
| **ml** · **m-3**  **(ppm)4)** | **mg** · **m-3**  **5)** |
| 1. | akrylamid | 201-173-7 | 79-06-1 | - | 0,1 | 1B | 1B | K**8)** | |
| 2. | akrylonitril  (2-propénnitril) | 203-466-5 | 107-13-1 | 3 | 7 | 1B | - | S**9)**, K | |
| 3. | arzén (III, V) a jeho zlúčeniny (ako As)  inhalovateľná frakcia10)  oxid arzeničný,  kyselina arzeničná a jej soli,  oxid arzenitý,  kyselina arzenitá a jej soli,  hydrogenarzeničnan olovnatý, chlorid arzenitý a iné anorganické zlúčeniny arzénu  s výnimkou arzénovodíka | 215-116-9  215-481-4  232-064-2 | 1303-28-2  7778-39-4  1327-53-3  13464-58-9  7784-40-9 | - | 0,1 | 1A  1A  1A  1A | -  -  -  - | - | |
| 4. | auramín  inhalovateľná frakcia  (imín4,4´-dimetyla-minobenzofenónu) a jeho soli11) | 207-762-5 | 492-80-8 | - | 0,08 | 2 | - | K | |
| 5. | azbest (vlákna) | **-** | - | **-** | 0,1 vl·cm-3  12) | 1A | **-** | **-** | |
| 6. | benzén | 200-753-7 | 71-43-2 | 1 | 3,25 | 1A | 1B | K | |
| 7. | benzidín a jeho zlúčeniny | 202-199-1 | 92-87-5 | - | 8 | 1A | - | K | |
| 8. | benzo(a)pyrén   * + výroba koksu   + ostatné | 200-028-5 | 50-32-8 | -  - | 0,005  0,002 | 1B  1B | 1B  1B | -  - | |
| 9. | berýlium a jeho zlúčeniny  (ako Be)  (okrem hlinitokremičitanov berylnatých)  inhalovateľná frakcia  - opracovanie kovu a zliatin  - ostatné | 231-150-7 | 7440-41-7 | -  - | 0,005  0,002 | 1B  1B | -  - | S  S | |
| 10. | bis(chlórmetyl)éter | 208-832-8 | 542-88-1 | 0,001 | 0,005 | 1A | - | K | |
| 11. | brómetylén | 209-800-6 | 593-60-2 | 1 | 4,4 | 1B | - | - | |
| 12. | 1,3-butadién  (buta-1,3-dién) | 203-450-8 | 106-99-0 | 1 | 2,2 | 1A | 1B | - | |
| 13. | bután s obsahom  ≥ 0,1% butadiénu  (n-bután)  (izo-bután) | 203-448-7  200-857-2 | 106-97-8  75-28-5 | 1000 | 2400 | 1A | - | - | |
| 14. | 1,2-dibrómetán | 203-444-5 | 106-93-4 | 0,1 | 0,8 | 1B | - | K | |
| 15. | dietylsulfát | 200-589-6 | 64-67-5 | 0,03 | 0,2 | 1B | 1B | - | |
| 16. | 1,2-dichlóretán  (etyléndichlorid) | 203-458-1 | 107-06-2 | 5 | 20 | 1B | - | K | |
| 17. | 2,2´-dichlór-4,4´-  metyléndianilín  (3,3´dichlórdifenyl-  metán-4,4´-diam) | 202-918-9 | 101-14-4 | - | 0,02 | 1B | - | K | |
| 18. | 1,2-dimetylhydrazín  (1,2-dimetyldiazán) |  | 540-73-8 | - | 0,1 | 1B | - | S, K | |
| 19. | dimetylsulfát | 201-058-1 | 77-78-1 | 0,02 | 0,1 | 1B | 2 | K | |
| 20. | 2,6-dinitrotoluén | 210-106-0 | 606-20-2 | 0,007 | 0,05 | 1B | 2 | K | |
| 21. | epichlórhydrín  (1-chlór-2,3-epoxypropán)  (chlórmetyloxirán) | 203-439-8 | 106-89-8 | 3 | 12 | 1B | - | S, K | |
| 22. | 1,2-epoxypropán | 200-879-2 | 75-56-9 | 1 | 2,4 | 1B | 1B | - | |
| 23. | etylénimín (aziridín) | 205-793-9 | 151-56-4 | 0,5 | 0,9 | 1B | 1B | K | |
| 24. | etylénoxid (oxirán) | 200-849-9 | 75-21-8 | 1 | 1,8 | 1B | 1B | K | |
| 25. | hydrazín (diazán) | 206-114-9 | 302-01-2 | 0,01 | 0,013 | 1B | - | S, K | |
| 26. | chlórmetyl-metyléter (monochlórdimetyléter) (chlórmetoxymetán) | 203-480-1 | 107-30-2 | - | 0,003 | 1A | - | K | |
| 27. | chróm (VI) a jeho zlúčeniny13)  ako prach a aerosól (ako Cr) inhalovateľná frakcia  - zváranie alebo rezanie plazmou alebo obdobné pracovné procesy, pri ktorých vznikajú výpary 14) | - | 1333-82-0 | - | 0,005 | 1A | 1B | S | |
| 28. | kadmium a jeho zlúčeniny  ako prach a aerosól (ako Cd)  oxid kademnatý,  chlorid kademnatý,  síran kademnatý,  fluorid kademnatý  inhalovateľná frakcia   * výroba batérií, tepelná extrakcia zinku, olova a medi, zváranie kadmiových zliatin   - ostatné | 215-146-2  233-296-7  233-331-6  232-222-0 | 1306-19-0  10108-64-2  10124-36-4  7790-79-6 | -  - | 0,03  0,15 | 1B  1B  1B  1B | 2  1B  1B  1B | -  -  -  - | |
| 29. | 4,4´-metyléndianilín  (4,4´-diaminodifenylmetán) | 202-974-4 | 101-77-9 | - | 0,1 | 1B | 2 | S, K | |
| 30. | nikel a jeho zlúčeniny  inhalovateľná frakcia  oxid nikelnatý,  oxid nikličitý,  oxid niklitý,  sulfid nikelnatý,  tetrakarbonyl niklu (ako Ni)  - ostatné | 215-215-7  234-823-3  215-217-8  240-841-2  236-669-2 | 1313-99-1  12035-36-8  1314-06-3  16812-54-7  13463-39-3 | -  - | 0,5  0,05 | 1A  1A  1A  1A  2 | -  -  -  2  - | S | |
| 31. | 2-nitropropán | 201-209-1 | 79-46-9 | 5 | 18 | 1B | - | - | |
| 32. | ohňovzdorné keramické vlákna | - | - | - | 0,3 vl·cm-3  12) | 1B | - | - | |
| 33. | oxid kremičitý, kryštalický  respirabilná frakcia15) | - | 14808-60-7 | - | 0,1 | 1A | - | - | |
| 34. | prach z tvrdého dreva16)  (dub, buk)  inhalovateľná frakcia17) | - | - | - | 2 | 1A | - | - | |
| 35. | propylénoxid  (1,2-epoxypropán) (metyloxirán) | 200-879-2 | 75-56-9 | 2,4 | 1 | 1B | 1B | - | |
| 36. | o-toluidín  (2-metylanilín) | 202-429-0 | 95-53-4 | 0,1 | 0,5 | 1B | - | K | |
| 37. | trichlóretylén  (trichlóretén) | 201-167-4 | 79-01-6 | 50 | 275 | 1B | 2 | K | |
| 38. | monomér vinylchloridu  (chlóretén) | 200-831-0 | 75-01-4 | 1 | 2,6 | 1A | - | - | |

**Vysvetlivky:**

**1)** **EINECS číslo**

Číslo priradené chemickej látke, ktorá sa nachádza v Európskom zozname existujúcich komerčných chemických látok. Číslo EC, t. j. EINECS, ELINCS alebo NLP je oficiálnym číslom látky používaným v Európskej únii, podľa vymedzenia v časti 1 oddiele 1.1.1.2 v prílohe VI k nariadeniu (ES) č. 1272/2008 v platnom znení.

**2)** **CAS číslo**

Medzinárodne stanovené číslo priradené danej chemickej látke na účely jej presnej identifikácie za predpokladu, že údaje boli publikované v odbornej literatúre.

**3)** **Technické smerné hodnoty (TSH)**

Určujú sa len pre karcinogény a mutagény zaradené do kategórie 1A a kategórie 1B, pre ktoré nemôžu byť v súčasnosti stanovené najvyššie prípustné expozičné limity vzhľadom na ich predpokladané bezprahové účinky. Sú to minimálne hodnoty zistiteľné v pracovnom ovzduší dostupnými analytickými metódami a  možno ich dodržať technickými opatreniami. Vo väčšine karcinogénov v súčasnosti nie je možné vedecky určiť úrovne, pod ktorými by expozícia neviedla k nepriaznivým následkom na zdravie. Stanovením technickej smernej hodnoty sa reziduálne riziká úplne neodstránia, ale ich stanovenie prispeje k výraznému zníženiu rizika vyplývajúceho z tejto expozície. Dodržiavaním technických smerných hodnôt sa znižuje pravdepodobnosť škodlivých účinkov na zdravie, ale nemožno ich úplne vylúčiť. Sú základom pre preventívne a ochranné opatrenia.

TSH znamenajú časovo vážený priemer koncentrácie plynov, pár a aerosólov vrátane minerálnych vlákien za 8-hodinovú zmenu a 40-hodinový pracovný týždeň.

Na obmedzenie nadmernej expozície pri kolísaní hodnôt nad priemernú TSH platia tieto pravidlá:

* krátkodobá hodnota expozície maximálne 5 x TSH,
* krátkodobé trvanie expozície 15 minút,
* frekvencia za zmenu 5 x,
* interval medzi expozíciou 1 hodina.

V týchto prípadoch musí byť vždy dodržaná priemerná TSH za 8-hodinovú zmenu.

Vyjadrujú sa v:

**4)** **ppm** - počet objemových častí chemickej látky na milión objemových častí vzduchu

(ml · m-3),

**5)** **mg** · **m-3**- miligramy na meter kubický vzduchu pri teplote 20oC a tlaku 101,3 kPa.

**6) Kategórie karcinogénov**

kategória 1A - Dokázaný karcinogén pre ľudí,

kategória 1B - Pravdepodobný karcinogén,

kategória 2 - Podozrivý karcinogén.

**7) Kategórie mutagénov**

kategória 1A - Mutagén ľudských zárodočných buniek,

kategória 1B - Mutagén cicavčích zárodočných buniek,

kategória 2 - Podozrivý mutagén.

**8) K - prienik cez kožu:** Niektoré látky môžu prenikať ľahko cez kožu a spôsobovať smrteľné otravy, často bez varovných príznakov (napríklad anilín, nitrobenzén, nitroglykol, fenoly a podobne).

**9) S - senzibilizujúce účinky** majú látky, ktoré spôsobujú oveľa vyšší výskyt precitlivenosti alergického typu, ako je bežný. Pri práci s nimi je potrebná osobitná opatrnosť. Dodržiavanie technických smerných hodnôt nezaručuje, že nevzniknú u vnímavých osôb alergické reakcie.

**10) Inhalovateľná frakcia** aerosólu znamená, že expozícia je meraná ako inhalovateľná zložka aerosólu (celková koncentrácia), ktorá môže byť vdýchnutá do dýchacích ciest a pre ktorú je ustanovená technická smerná hodnota.

**11) Auramín a jeho soli** sú zaradené podľa § 2 písm. a) druhého bodu medzi látky, zmesi a pracovné procesy s rizikom chemickej karcinogenity uvedené v prílohe č. 1.

**12)** **vl** · **cm–3****-**  vlákno na centimeter kubický vzduchu,

vl · cm–3 =vl · ml,

vl · ml**-**  vlákno na mililiter.

**13)** **TSH pre zlúčeniny šesťmocného chrómu (č. 27)** má prechodné obdobie do 17. januára 2025.

**14)** **TSH pre zlúčeniny šesťmocného chrómu (č. 27), ktoré vznikajú pri zváraní alebo rezaní plazmou** alebo pri obdobných pracovných procesoch, pri ktorých vznikajú výpary, má prechodné obdobie do 17. januára 2025.

**15)** **Respirabilná frakcia** aerosólu znamená, že expozícia je meraná ako respirabilná zložka aerosólu, ktorá môže preniknúť až do pľúcnych alveol a pre ktorú je ustanovená technická smerná hodnota.

**16) TSH pre prach z tvrdého dreva (č. 34)** má prechodné obdobie do 17. januára 2023.

**17) Stanovuje sa ako inhalovateľná frakcia:** ak sa prach z tvrdého dreva zmieša s iným drevným prachom (mäkké drevo), pre všetky druhy prachu z dreva, ktoré sú prítomné v zmesi, sa uplatňuje technická smerná hodnota pre prach z tvrdého dreva.

Tabuľka č. 2

| **P**  **o**  **r.**  **č.** | **Chemická látka** | **EINECS** | CAS | **TSH** | | **Kate-**  **gória**  **karcino- génov** | **Kate-**  **gória muta- génov** | **Poznámka** |
| --- | --- | --- | --- | --- | --- | --- | --- | --- |
| **ml** · **m-3**  **(ppm)** | **mg** · **m-3** |
| 1. | chróm (VI) a jeho zlúčeniny  ako prach a aerosól (ako Cr) inhalovateľná frakcia  - zváranie alebo rezanie plazmou alebo obdobné pracovné procesy, pri ktorých vznikajú výpary | - | 1333-82-0 | -  - | 0,010  0,025 | 1A | 1B | TSH do 17.01.2025  TSH do 17.01.2025 |
| 2. | prach z tvrdého dreva  (dub, buk)  inhalovateľná frakcia | - | - | - | 3 | 1A | - | TSH do 17.01.2023 |

.“.

1. V prílohe č. 4 prvom bode sa slová „nad zamestnancami exponovanými“ nahrádzajú slovami „pre zamestnancov exponovaných“.
2. V prílohe č. 4 druhom bode úvodnej vete sa za slovo „prehliadky“ vkladajú slová „vo vzťahu k práci“.
3. Príloha č. 5 sa dopĺňa tretím bodom, ktorý znie:

„3. **Smernica Európskeho parlamentu a Rady (EÚ) 2017/2398 z 12. decembra 2017,** ktorou sa mení smernica 2004/37/ES o ochrane pracovníkov pred rizikami súvisiacimi s expozíciou karcinogénom alebo mutagénom pri práci(Ú. v. EÚ L 345, 27. 12. 2017).“.

Čl. II

Toto nariadenie vlády nadobúda účinnosť 1. mája 2019.